पाएं अपने शहर की ताज़ा ख़बरें और फ्री ई-पेपरडाउनलोड करें
दिग्घी में मां काली युवा क्रिकेट क्लब की ओर से आयोजित सात दिवसीय टी-20 टूर्नामेंट के फाइनल मुकाबले में आयोजक टीम दिग्घी ने तिनकोनमा को हराकर विजेता बनी। टूर्नामेंट का फाइनल मुकाबला दिग्घी बनाम तिनकोनमा के बीच खेला गया। दिग्घी टीम ने टॉस जीत पहले बल्लेबाजी करते हुए निर्धारित 20 ओवर में 203 रन बनाई। तिनकोनमा टीम ने 18 ओवर में मात्र 162 रन ही बना सकी। आयोजक टीम दिग्घी को टूर्नामेंट का विजेता घोषित किया गया। मौके पर उपस्थित मुख्य अतिथि सामाजिक कार्यकर्ता कृष्णकांत मंजू एवं विकास पासवान के हाथों विजेता और उप विजेता टीम को ट्रॉफी प्रदान की गई। इस अवसर पर कृष्णकांत मंजू ने कहा खेल से शारीरिक व मानसिक विकास होता है। आज हमारे समाज के युवा पढ़ाई के साथ-साथ खेल में भी अपना कॅरियर आजमा रहे हैं, जो काफी सराहनीय है। देश के कई ऐसे नामचीन खिलाड़ी हैं जिन्होंने खेल के माध्यम से देश और दुनिया में अपने गांव, समाज और देश का नाम रोशन किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn